Au picat Instagram și Facebook. Utilizatori au fost deconectați de la conturile lor. Sute de mii de oameni reclamă probleme
Marți, 5 martie, în jurul orei 17:00 (ora locală a României), au fost raportate probleme rețelele de socializare Facebook și Instagram, care aparțin companiei Meta, conform downdetector.com.
UPDATE Până la ora 18:00 au fost raportate peste 300.000 de întreruperi de către utilizatorii Facebook şi peste 47.000 de cei ai Instagram, potrivit Downdetector.
Până la ora 17:00, peste 120.000 de utilizatori de internet au raportat probleme la rețelele de socializare Instagram, Threads și Facebook.
Utilizatorii reclamă că au fost deconectați de pe conturile lor de Facebook.Atunci când utilizatorii încearcă să se conecteze, aplicația spune că parola este greșită.
Pe Instagram, utilizatorii nu-și pot actualiza feed-urile.
De asemenea, unii utilizatori întâmpină probleme la conectarea la căștile Meta Quest.
La deschiderea aplicației Threads pe un dispozitiv mobil, aceasta afișează un mesaj de eroare care spune: "Ne pare rău, ceva a mers prost. Încercați din nou".
Momentan nu au fost raportate probleme la rețeaua WhatsApp.
Întreruperea generalizată pare să fi început în jurul orei 10:00 a.m. ET (ora 17:00 în România).
"Suntem conştienţi că oamenii se confruntă cu dificultăţi în accesarea serviciilor noastre. Lucrăm la asta acum", a declarat Andy Stone, purtătorul de cuvânt al Meta, într-o postare pe platforma de social media X.
We're aware people are having trouble accessing our services. We are working on this now.
— Andy Stone (@andymstone) March 5, 2024
O întrerupere similară a Meta a avut loc în 2021, când o problemă de configurare a dus la întreruperea accesului la Facebook, Instagram și WhatsApp timp de câteva ore.
Grafic ora 17:00
Până la ora 17:00, peste 120.000 de utilizatori de internet au raportat probleme.
Grafic ora 18:00
Până la ora 18:00, circa 350.000 de utilizatori de internet au raportat probleme la rețeaua Meta.
Aceste grafice arată problemele raportate în ultimele 24 de ore. Probleme pot fi însă raportate pe tot parcursul zilei. Downdetector raportează un incident doar atunci când numărul de raportări este semnificativ mai mare decât volumul tipic pentru acea oră din zi.